cyanic-selkie/wikianc huggingface dataset:
Բերձոր
Բերձորի հանձնում
2022 թվականի օգոստոսի 5-ին Արցախի Հանրապետության Տարածքային կառավարման և ենթակառուցվածքների նախարար Հայկ Խանումյանը Աղավնո գյուղում հանդիպել է տեղի բնակչության հետ և հայտարարել, որ Աղավնո, Ներքին Սուս գյուղերի ու Բերձոր քաղաքի բնակիչները պետք է մինչև սույն թվականի օգոստոսի 25-ը լքեն իրենց բնակավայրերը, քանի որ այդ օրը տվյալ տարածքները հանձնվելու են Ադրբեջանի զինված ուժերի վերահսկողությանը ։
Պատմամշակութային կառույցներ
Բերձոր քաղաքի և հարակից տարածքների հին պատմամշակութային շերտը սկսած 1800-ական թվականների վերջերից, երբ այդտեղ են սկսել հաստատվել թյուրքական և քրդական ցեղերի ներկայացուցիչները, գրեթե ամբողջությամբ ոչնչացվել է վերջինների կողմից։ Հայտնի է, որ խաշնարած քրդերն ու թուրքերն (որոնց հետագայում սկսել են կոչել ադրբեջանցիներ) իրենց տները կառուցել են հայկական պատմամշակութային հուշարձանների քարերով։ Այդ մասին են վկայում տների պատերից հայտնաբերված արձանագիր խաչքարերի կտորները ։
Բերձոր քաղաքում է գտնվում Արցախյան ազատամարտի զոհերին նվիրված հուշահամալիրը, որն իրենից ներկայացնում է բազալտե վեր խոյացող երեք ընդարձակ սյուն, որոնց ստորին մասերում փորագրված են զոհվածների անունները։ Մոտակայքում տեղադրվել են նաև խաչքարեր, որոնցից մեկի՝ հուշահամալիրի մուտքի ձախ կողմում տեղադրված խաչքարի հեղինակը քանդակագործ Ռաֆիկ Կարապետյանն է ։
Երևանի պետական համալսարանի ուսանողների կողմից ստեղծված պուրակում է տեղադրված Մոնթե Մելքոնյանին նվիրված հուշակոթողը, որի վրա փորագրված է նրա թևավոր խոսքը՝ «Եթե կորցնենք Արցախը, կշրջենք մեր պատմության վերջին էջը» ։
2010 թվականին Բերձորի Սուրբ Համբարձման եկեղեցու բակում տեղադրվել է բազալտե խաչքար ի հիշատակ Հայոց ցեղասպանության զոհերի ։
2014 թվականին Արցախի Հանրապետության բարձրագույն ղեկավարության մասնակցությամբ Բերձորի ազատագրման 22-այմակի կապակցությամբ տեղի ունեցած տոնակատարությունների ժամանակ դպրոցամերձ հատվածում՝ գլխավոր ավտոճանապարհի վրա, բացվել է «Մալաթիա» կամավորական ջոկատի հրամանատար Վահան Զատիկյանի կիսանդրին ։
2016 թվականին Բերձորի Խաղաղության հրապարակում բացվել էր «Մեր լեռների պես» անվամբ հուշակոթողը, որը նվիրված էր Հայաստանի Հանրապետության անկախության հռչակման 25-ամյակին։ Այն իրենից ներկայացնում է բազալտե մեծ քար վերևի հատվածում քանդակված զինվոր, որը խորհրդանշում է սահմանապահ հայ զինվորին ։
2019 թվականին Բերձոր քաղաքի շրջանային հիվանդանոցի շենքի բակում բացվել է բժիշկ Արցախ Բունիաթիանի կիսանդրին, որը 44-օրյա պատերազմից հետո հանվել է ։
Լեոնիդ Ազգալդյանի անվան պուրակում է գտնվում նրան նվիրված հուշակոթողը, որն իրենից ներկայացնում է մեծ քար, որի վրա փորագրված է Ազգալդյանի թևավոր խոսքը՝ «Արցախը Հայաստան է, և վերջ․․․» ։
2020 թվականի հուլիսի սկզբին Բերձորում տեղադրվել է «Գուրգեն Մելիքյանի՝ Քաշաթաղի բազմազավակ ընտանիքների» հիմնադրամի ամերիկահայ բարերար Նիք Քանյանի հիշատակին նվիրված հուշարձան ։
Բնակչություն
Մինչև 1800-ական թվականների վերջերը Բերձորի տարածքում բնակվել են հայեր ։ Այնուհետև տարածաշրջան թյուրք-քրդական ցեղերի ներթափանցումով տեղի բնիկ բնակչությունը հեռացել է   ։ Բերձորի տարածքում սկսել են անասնապահությամբ զբաղվել քրդական Ճելոյա կոչվող ցեղի ներկայացուցիչները, որոնք հետագայում հաստատվել են բնակավայրի տարածքում ։ Հայերի հեռանալուց և քրդերի հաստատվելուց հետո՝ մինչև 1950-ական թվականները, բնակավայրը եղել է փոքրիկ գյուղ։ Հայտնի է, որ 1914 թվականին այնտեղ ապրել են 124 քուրդ, ովքեր խոսում էին թուրքերեն ։
Տարածաշրջանի խորհրդայնացումից հետո բնակչությունը սկսել է աճել և ունեցել է էթնիկ բազմազանություն՝ ադրբեջանցիներ, քրդեր, հայերր, ռուսներ, ուկրաինացիներ և այլն։ 1950-ական թվականներից քաղաքի բնակչության կազմում ադրբեջանցիների կտրուկ աճը և այլ էթնիկ խմբերի թվաքանակի նվազումը պայմանավորված է եղել Խորհրդային Ադրբեջանի այլ վայրերից ադրբեջանցիների մասսայական վերաբնակեցմամբ ։ Ստորև ներկայացված է խորհրդային տարիներին Բերձորի բնակչության թվաքանակի փոփոխությունն ըստ էթնիկ կազմի և տարիների՝
Արցախյան ազատամարտի ժամանակ տեղի ունեցած Բերձորի ազատագրման ռազմագործողությունից հետո քաղաքում կրկին հաստատվել է հայ ազգաբնակչություն։
1992 թվականին Բերձորի ազատագրումից հետո քաղաքի բնակչության էթնիկ կազմը հայեր են ։ 2020 թվականին տեղի ունեցած 44-օրյա պատերազմից հետո՝ մինչև 2022 թվականի օգոստոս ամիսը (մինչև Բերձորի հանձնումը) նույնպես հայեր էին բնակվում ։ Բերձոր քաղաքի բնակչության թվաքանակի փոփոխությունն ըստ տարիների՝
Համայնքային կյանք
Բերձոր քաղաքն ունի համայնքի կարգավիճակ և քաղաքի կարգավիճակով միաժամանակ հանդիսանում է համայնք ։ Բերձոր քաղաքը Քաշաթաղի շրջանի վարչական կենտրոնն է ։
Մինչև 2020 թվականի հայ-ադրբեջանական պատերազմը Բերձորում գործում էր քաղաքապետարանը և պետական համակարգի այլ ինստիտուտներ, բուժհաստատություններ, տարբեր ուղղվածության դպրոցներ, այդ թվում՝ միջնակարգ, գիշերօթիկ, երաժշտական, մարզական, պետական մանկապարտեզ, բազմաթիվ արտադրական և առևտրային կենտրոններ ու բանկեր ։
Բերձորում էր գտնվում Քաշաթաղի երկրագիտական թանգարանը, որը բացվել էր 1996 թվականին  ։
Բերձորում առկա են մի շարք զբոսայգիներ և հրապարակներ, այդ թվում՝ Խաղաղության հրապարակը, Երևանի պետական համալսարանի ուսանողների կողմից հիմնադրված Մոնթե Մելքոնյանի անվան պուրակը , «Երկրապահ կամավորականների միություն» կազմակերպության կողմից հիմնադրված պուրակը , Հայոց Մեծ Եղեռնի զոհերի հիշատակին նվիրված այգին, Թաթուլ Կրպեյանի անվան պուրակը, Լեոնիդ Ազգալդյանի անվան պուրակը , Դուշման Վարդանի անվան պուրակը , Հայաստանի Հանրապետության անկախության 25-ամյակի պուրակը, Երևանի պետական համալսարանի հիմնադրման 100-ամյակի պուրակը։
Քաղաքի տրանսպորտային ենթակառուցվածքները զարգացած էին։ Ճանապարհները մեծամասամբ ասֆալտապատ էին, մասսամբ՝ բնահողային ու խճապատ։ Առկա էր Երևան-Բերձոր, Ստեփանակերտ-Բերձոր, Կովսական-Բերձոր և այլ ուղղություններով ավտոբուսային երթուղիներ ։
Մինչև 2020 թվականի դեկտեմբեր քաղաքի ջրամատակարարումն իրականացվում էր կենտրոնացված համակարգի միջոցով։ Քաղաքն ապահովված էր էլեկտրաէներգիայով և գազամատակարարմամբ ։ Առկա էր անխափան համացանց և հեռուստառադիոհեռարձակում  ։
Կրթություն
Բերձորի կրթական համակարգը զարգացած էր։ Գործում էր երկու միջնակարգ դպրոց, ինչպես նաև մասնագիտական ուղղվածության դպրոցական հաստատություններ  ։
Քաղաքում 1-ին անգամ ուսումնական տարին սկսվել է 1994 թվականին, երբ նորաստեղծ թիվ 1 միջնակարգ դպրոցում սեպտեմբերին դասի գնացին 35 աշակերտ, որոնց դասավանդում էին 12 ուսուցիչ ։ 2009 թվականին այն անվանակոչվել է հայ բանաստեղծ Վահան Թեքեյանի անունով ։ 2015-2016 թվականների ուսումնական տարում Վահան Թեքեյանի անվան թիվ 1 միջնակարգ դպրոցում սովորում էին 197 աշակերտ, որոնց դասավանդում էին 27 ուսուցիչներ ։ Տարբեր տարիներին դպրոցի աշակերտները Հայաստանի Հանրապետության, Արցախի Հանրապետության ինտելեկտուալ, մշակութային, մարզական օլիմպիադաներում, մրցույթներում բազմիցս արժանացել են մրցանակների ։ Դպրոցի տնօրեններ են եղել Անդրանիկ Երվանդյանը, Ալբերտ Մխիթարյանը, Դավիթ Դավթյանը, Արմեն Շահինյանը, Անահիտ Քոսակյանը ։
1996 թվականին Բերձորում սկսում է գործել թիվ 2 միջնակարգ դպրոցը, որն անվանվեց «Մալաթիա» կամավորական ջոկատի հրամանատար Վահան Զատիկյանի պատվին   ։ Առաջին ուսումնական տարում դպրոցում սովորում էր 52 աշակերտ, որոնց դասավանդում էին 18 ուսուցիչ ։ 2015-2016 թվականների ուսումնական տարում դպրոց էին հաճախում 182 աշակերտ, որոնց դասավանդում էին 26 ուսուցիչներ ։ Դպրոցի տնօրեններ են եղել Ժ․Հակոբյանը, Հ․Հակոբյանը, Հ․Արզանյանը ։
2015 թվականի դրությամբ քաղաքում գործում էին նաև Քաշաթաղի շրջանային Բերձորի երաժշտական դպրոցը, Բերձորի արվեստի և սպորտի դպրոցը, գիշերօթիկ դպրոցը ։
Տնտեսություն
2015 թվականի դրությամբ Բերձորի բնակչությունը հիմնականում աշխատում էր տարբեր պետական հիմնարկներում, շրջկենտրոնի պետական և մասնավոր ձեռնարկություններում, ինչպես նաև զբաղվում էր գյուղատնտեսությամբ` հողագործությամբ և անասնապահությամբ ։ Քաղաքի 1670,4 հա ընդհանուր տարածքից 809,2 հա-ը գյուղատնտեսական նշանակության են ։
Բերձորի տարածքում առկա են քրոմի և պղնձի հանքային պաշարներ ։
Առողջապահություն
2019 թվականին վերակառուցման էր հանձնվել Բերձորի շրջանային հիվանդանոցի նոր շենքը, որը կրում էր հաստատության հիմնադիր բժիշկ Արցախ Բունիաթյանի անունը ։
Ծանոթագրություններ
Կատեգորիա:Արցախի Հանրապետության քաղաքներ Կատեգորիա:Բերձոր Կատեգորիա:Քաշաթաղի շրջանի համայնքներ
Սելենա Գոմես
Սելենա Մարի Գոմես, ամերիկացի երգչուհի, դերասանուհի, պրոդյուսեր և նորաձևության դիզայներ։ Մեծ ճանաչում է ձեռք բերել Դիսնեյ հեռուստաալիքի (Disney Channel) «Ուեյվերլի Փլեյսի կախարդները» (Wizards of waverly place) հեռուստասերիալի շնորհիվ, որտեղ հանդես է եկել Ալեքս Ռուսսոյի դերում և դարձել «Էմմի» մրցանակաբաշխության (Emmy award) հաղթող։ Հետագայում նկարահանվել է նաև այլ ֆիլմերում։ Գլխավոր դերում է հանդես եկել «Եվս մի պատմություն Մոխրոտիկի մասին» (Another Cinderella Story), «Ուեյվերլի Փլեյսի կախարդները» (Wizards of waverly place) և «Արքայադուստրերի պաշտպանության ծրագիր» (Princess Protection Program) հեռուստաֆիլմերում։ Նա եղել է «Ռամոնա և Բիզուս» (Ramona and Beezus) թատերական ֆիլմի գլխավոր դերակատարը։ Դա  նրա առաջնելույթն էր թատերական ֆիլմում։
Գոմեսը լայն գործունեություն է ծավալել նաև երաժշտության ասպարեզում։ Նա «Selena Gomes and the Scene» փոփ խմբի հիմնադիրն ու երգիչն է, որը թողարկել է Ձայնագրող ընկերությունների ամերիկյան ասոցիացիայի ոսկե արտոնագրի արժանացած երկու ալբոմ՝ «Kiss and Tell» և «A Year Without Rain»։ Նրանց թողարկած "Naturally" և "Who Says" երգերն վերոնշյալ ասոցիացիայի կողմից արժանացել են պլատին արտոնագրի։ 2011 թվականին խումբը ԱՄՆ-ում վաճառել է շուրջ 1, 354, 000 ալբոմ։ Գոմեսը մասնակցել է «Փերի» ("Tinker Bell"), «Եվս մի պատմություն Մոխրոտիկի մասին» (Another Cinderella Story), «Ուեյվերլի Փլեյսի կախարդները» (Wizards of waverly place), և "Shake it up" սաունդթրեքների ստեղծմանը։ 2008 թվականին Սելենա Գոմեսը նշանակվել է ՅՈւՆԻՍԵՖ-ի բարի կամքի դեսպան։
2010 սեպտեմբերի 17-ին «Hollywood Records» ձայնագրման ստուդիայում թողարկվել է նրա «A Year Without Rain» ալբոմը, որը հետագայում՝ 2011 թվականի հունիսին ստացել է ոսկե արտոնագիր։ Ալբոմը մի շաբաթում վաճառվել է 66 հազար օրինակով։
2011 հունիս 21-ին «Hollywood Records» ձայնագրման ստուդիայում թողարկվել է «When the Sun Goes Down» ալբոմը, մի շաբաթում վաճառվել է 78 հազար օրինակ։ 2013 հուլիսի 23-ին «Hollywood Records» ձայնագրման ստուդիայում թողարկվել է հաջորդ՝ «Stars dance» ալբոմը, առաջին շաբաթում վաճառվել է 97 հազար օրինակ։
2014 նոյեմբեր 24-ին դարձյալ՝ «Hollywood Records» ձայնագրման ստուդիայում թողարկվել է «For You» ալբոմը։ 2015 թվականի հոկտեմբերին երգչուհին թողարկել է «Revival» կոչվող ալբոմը, որն ամերիկյան Billboard 200 հիթ շքերթում առաջին իսկ շաբաթից զբաղեցրել է առաջին հորիզոնականը ։ Այդ ալբոմի «Good for You» և «Same Old Love» սինգլները դարձել էն հիթեր։
Վաղ կյանք
Սելենա Գոմեսը ծնվել է 1992 թ. հուլիսի 22-ին Գրանդ-Փրեյրիում (Տեխաս նահանգ, ԱՄՆ)՝ Մենդի Կորնետի և Ռիկարդո Գոմեսի ընտանիքում։ Սելենայի հայրը մեքսիկացի է, իսկ մայրն ունի իտալո-անգլիական ծագում։ Նրան Սելենա են կոչել ի պատիվ այդ ժամանակներում հայտնի երգչուհի Սելենայի։ Ծնողները բաժանվել են, երբ նա 5 տարեկան էր։ Մայրը միայնակ դաստիարակել է Սելենային և թատերական դերասանուհի լինելով՝ ոգեշնչել է աղջկան՝ դերասանական գործունեությամբ զբաղվելու։
Վաղ գործունեություն
Գոմեսն իր դերասանական կարիերան սկսել է 10 տարեկանում՝ խաղալով «Բարնին և ընկերները» մանկական հեռուստաշոուում, որտեղ խաղացել է այժմ հայտնի և տաղանդավոր երգչուհի-դերասանուհի Դեմի Լովատոյի հետ։
2007-2008 թվականներ
2008 թվականին Սելենան պայմանագիր է կնքել Hollywood Records լեյբլի հետ և իր երաժշտական ներդրումն ունեցել «Փերիներ» մուլտֆիլմի, «Եվս մի պատմություն Մոխրոտիկի մասին», «Արքայադուստրներին պաշտպանելու ծրագիրը» ֆիլմերի և «Ուեյվերլի Փլեյսի կախարդները» սերիալում։
2009—2011 թվականներ. Selena Gomez & the Scene և հեռուստատեսություն
2009 թվականի սեպտեմբերին Սելենան իր խմբի հետ թողարկել է Kiss & Tell դեբյուտային ալբոմը։ 2009 թվականին «Ուեյվերլի Փլեյսի կախարդները» սերիալի մասին նկարահանվել է «Ուեյվերլի Փլեյսի կախարդները ֆիլմում» լիամետրաժ ֆիլմը։ Սելենա Գոմեսի երգերը փոփ ռոք, դանս-փոփ և սինթետիկ փոփ ոճերին են պատկանում։ 2010 թվականին Սելենան գլխավոր դերեր է խաղացել «Ռամոնա և Բիզուս» և «Մոնտե Կառլո» ֆիլմերում ։ 2010 թվականին Լյուկ Բեսոնի «Արթուրը և երկու աշխարհների պատերազմը» ֆիլմում հնչյունավորել է արքայադուստր Սելենային։ Նույն տարում իր խմբի հետ թողարկել է երկրորդ ալբոմը՝ A Year Without Rain: «Տվեք Սանիին հնարավորություն» սերիալի առաջին սեզոնի 13-րդ սերիայում հրավիրված աստղ է եղել։ 2011 թվականին թողարկվել է When the Sun Goes Down, թվով երրորդ ալբոմը։ Այնուհետև Գոմեսը հայտարարել է, որ ուզում է միառժամանակ թողնել երաժշտությունը և նկարահանվել ֆիլմերում։
2012—2014 թվականներ. Ֆիլմեր և «Stars Dance»
2012 թվականին նա մասնակցել է «Տրանսիլվանիա հյուրանոց» մուլտֆիլմի հնչյունավորմանը, ինչպես նաև նկարահանվել է «Գարնանային արձակուրդներ » ֆիլմում։ 2013 թվականին Սելենա Գոմեսը գլխավոր դեր է խաղացել «Get Away» ֆիլմում։ Այդ դերի համար նա արժանացել է «34th Golden Raspberry» անտիմրցանակին՝ կնոջ վատագույն դեր անվանակարգում։ 2012 թվականի հոկտեմբերին հայտնի է դարձել, որ Սելենան վերադարձել է ստուդիա՝ նոր ալբոմ ձայնագրելու համար։ 2013 թվականի ապրիլին թողարկվել է առաջին՝ «Come & Get It» սինգլը, որն ԱՄՆ-ում երկու անգամ պլատինի է արժանացել։ Երկրորդ սինգլը՝ «Slow Down», թողարկվել է հունիսին, իսկ հենց ալբոմը՝ «Stars Dance» լույս է տեսել 2013 թվականի հուլիսին։ 2014 թվականի սկզբին Սելենան դադար է վերցրել երաժշտական գործունեությունում և շարունակել է նկարահանվել ֆիլմերում։ Ամռանը կայացել է «Behaving Badly» ֆիլմի պրեմիերան, որի գլխավոր դերակատարը Սելենա Գոմեսն էր։ Սեպտեմբերին եղել է Adidas NEO-ի համար աշնանային հավաքածուի ցուցադրությունը։ 2014 թվականի նոյեմբերին թողարկվել է Սելենայի հիթերի առաջին հավաքածուն՝ «For You», որը վերջինն էր «Hollywood Records» լեյբլի ներքո։
Անձնական կյանք
12 տարեկանում Սելենան «անպղծության մատանի» է դրել, ինչպես այդ ժամանակ ընդունված էր ԱՄՆ-ում, ինչը նշանակում էր, որ նա մինչև ամուսնանալը կույս էր մնալու ։ Ըստ 2011 թվականի գարնան տվյալների՝ Գոմեսը հանել է մատանին ։ 2008 թվականին հանդիպում էր Նիք Ջոնասի հետ, բայց 2010 թվականի սկզբին զույգը բաժանվել է ։ Այնուհետև հանդիպել է Նիք Ջոնասի հետ, բայց քիչ անց բաժանվել են և մնացել լավ ընկերներ ։ 2011 թվականի հունվարին Սելենայի և Ջասթինի համբուրվելու նկարները տեսնելով՝ Բիբերի երկրպագուհիները Գոմեսին Թվիթթերով սպառնացել են սպանել ։ 2012 թվականի նոյեմբերին նրանք պաշտոնապես հայտարարել են իրենց բաժանման մասին, բայց մեկ շաբաթ անց նորից միասին են հայտնվել հանրության աչքում  ։ 2013 թվականի հունվարին նրանք հայտարարել են, որ ուզում են մնալ ուղղակի ընկերներ ։ 2017 թվականից հանդիպել է երգիչ The Weekndի հետ ։ 2017 թվականի նոյեմբերին զույգը պաշտոնապես բաժանվել է ։ Մի քանի օր անց ԶԼՄ-ն հայտնել է նրա և Ջասթինի հարաբերությունների վերականգնման մասին  ։
Առողջական խնդիրներ
2011 թվականի հունիսի 10-ին Սելենան «The Tonight Show» հաղորդմանը մասնակցելուց հետո հոսպիտալացվել է սրտխառնոցի և ուժեղ գլխացավերի պատճառով ։ Հունիսի 13-ին հայտարարվել է, որ պատճառը գերհոգնածությունն ու սննդային թունավորումն է եղել ։ 2013 թվականի դեկտեմբերի 27-ին ԶԼՄ-ները հայտնել են, որ Սելենան արդեն մի քանի տարի տառապում է համակարգային կարմիր գայլախտ հիվանդությամբ ։ 2015 թվականի հոկտեմբերի 7-ին Գոմեսը հաստատել է իր ախտորոշումը և հայտնել, որ քիմիաթերապիա է անցել, որը ուշ է ազդեցություն թողել՝ նրան համարյա կաթվածի հասցնելով ։
2016 թվականի օգոստոսին գայլախտի սրացման պատճառով Գոմեսը ստիպված է եղել դադարեցնել իր «Revival» շրջագայությունը։ Շրջագայության ամենաթեժ շրջանում նրա մոտ խուճապային գրոհներ ու դեպրեսիա է եղել ։ Հայտարարելով իր վիճակի վատթարացման և շրջագայության չեղարկման մասին՝ Սելենան կորավ ԶԼՄ-ների և երկրպագուների տեսադաշտից։ Նա բուժում է ստացել հատուկ քրիստոնեական հիվանդանոցում, որը գտնվում էր խուլ անտառում ։ 2017 թվականին նա երիկամի փոխպատվաստում է անցել, նրա դոնորն է եղել իր ընկերուհի Ռայսա Ֆրանսիյան ։ Փոխպատվաստումը երկուսի համար էլ բարդույթներով է անցել, քանի որ փոխպատվաստման ժամանակ Գոմեսի զարկերակը պայթել է, որի փոխարեն նրա ոտքի զարկերակն են տեղադրել  ։ 2018 թվականի սեպտեմբերի վերջին Սելենան մի քանի օր հոսպիտալացվել է լեյկոպենիայի պատճառով, իսկ հաջորդ ամիս էլի հայտնվել է հոգեբուժարանում ։
Դիզայներ
2012 թվականի նոյեմբերին Սելենա Գոմեսը «Glamour» ամսագրի կողմից ճանաչվել է տարվա կին ։ «Adidas»-ի ապրանքանիշ «NEO»-ն Սելենային բրենդի դեմք է ընտրել, դերասանուհին դարձել է նաև նրա դիզայները։ Պայմանագիրը կնքվել է երեք տարով ։ Բացի այդ Սելենան ունի հագուստի և աքսեսուարների իր հավաքածուն՝ «Dream Out Loud by Selena Gomez» անվամբ, որը նախատեսված է եղել դեռահասների համար։ Հագուստների հավաքածուն թողարկվել է 2009 թվականին ։ Հագուստը պատրաստվել է մշակված և էկոլոգիապես մաքուր նյութերից ։ 2016 թվականի հունիսին Սելենան դարձել է աշխարհահռչակ «Louis Vuitton» ապրանքանիշի դեմքը ։ 2016 թվականին Սելենան դարձել է «Coach» ամերիկյան բրենդի դեմքը, ստեղծել է աքսեսուարների հավաքածու՝ ապրանքանիշի ստեղծագործական տնօրեն Ստյուարտ Վեվերսի հետ ։
Ծանոթագրություններ
Կատեգորիա:Հոլիվուդյան դերասաններ Կատեգորիա:Ամերիկացի դերասանուհիներ Կատեգորիա:Ամերիկացի երգչուհիներ Կատեգորիա:ՅՈՒՆԵՍԿՕ-ի բարի կամքի դեսպաններ Կատեգորիա:«Երիտասարդ դերասան» մրցանակի դափնեկիրներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:ՅՈՒՆԻՍԵՖ-ի բարի կամքի դեսպաններ Կատեգորիա:Էլեկտրոփոփ երաժիշտներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի փոփ երգիչներ Կատեգորիա:Ամերիկացի փոփ երգչուհիներ Կատեգորիա:Interscope Records-ի արտիստներ Կատեգորիա:Ամերիկացի պրոդյուսերներ Կատեգորիա:Ամերիկացի դիզայներներ Կատեգորիա:Ամերիկացի երեխա դերասանուհիներ
Արտաշավան
Արտաշավան, գյուղ Հայաստանի Հանրապետության Արագածոտնի մարզի Աշտարակ համայնքում ։
Աշխարհագրություն
Գյուղը գտնվում է Քասաղ գետի ափին։ Հեռավորությունը մարզկենտրոնից՝ 9 կմ հյուսիս, բարձրությունը ծովի մակերևույթից՝ 1630 մետր։ Արտաշավան համայնքը ներառում է ոչ միայն համանուն գյուղը, այլև Լուսաղբյուրը (Ղոյթուր) և Նիգատունը։
Բնակչություն
Ըստ Հայաստանի 2001 թվականի մարդահամարի, Արտաշավան համայնքի մշտական բնակչությունը 624, իսկ առկա բնակչությունը 606 հոգի է ։
Արտաշավանի ազգաբնակչության փոփոխությունը.
Տնտեսություն
Բնակչությունը զբաղվում է դաշտավարությամբ, այգեգործությամբ, բանջարաբուծությամբ և թռչնաբուծությամբ։
Եկեղեցիներ
Գյուղում են գտնվում 7-րդ դարի Սուրբ Ամենափրկիչ և 13-րդ դարի Սուրբ Թադևոս Առաքյալ եկեղեցիները, 17-ից 18-րդ դարերի «Թուխ Մանուկ» մատուռը։
Ամրոց
Արտաշավանից 2 կմ հյուսիս-արևելք գտնվում է «Գազանոց» ամրոցը (մ.թ.ա. 3-րդ-1-ին հազարամյակ), 3 կմ հարավ-արևելք՝ «Գնդաքար» ամրոցը (մ.թ.ա. 2-րդ-1-ին հազարամյակ), 1 կմ հյուսիս՝ «Փոշտի դար» ամրոցը (մ.թ.ա. 1-ին հազարամյակ), իսկ արևելյան մասում՝ «Ճգնավոր» քարայր-կացարանը (միջնադար)։
Բնապատմական համալիր
Արտաշավան անունով բնության հուշարձանը գտնվում է համանուն գյուղի արևելյան եզրին։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում՝ 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն ։
Ծանոթագրություններ
Կատեգորիա:Արագածոտնի մարզի գյուղեր
TERNOVOY
TERNOVOY (Օլեգ Տերնովոյ, նախկինում ելույթ է ունեցել Terry կեղծանվամբ, ), ռուսական ռեփեր, ուզբեկական ծագմամբ երգիչ, ՏՆՏ հեռուստաալիքով ցուցադրվող «Երգեր» հաղորդման հաղթողը, Black Star Inc. 2018-2021 լեյբլի արտիստ ։
Կենսագրություն
Օլեգ Նիկոլայեվիչ Տերնովոյը ծնվել է 1993 թվականի հոկտեմբերի 31-ին Տաշքենդ քաղաքում, Ուզբեկստան։ Դպրոցն ավարտելուց հետո ընդունվել է բժշկական ուսումնարան և մոտ մեկ ամիս աշխատել է բուժակ։ Որոշ ժամանակ անց ընդունվել է թատերական ինստիտուտ և 2016 թվականին ընդունել են Ուզբեկստանի Ակադեմիական ռուսական թատրոնի խումբ, որտեղ աշխատել է 2 տարի։
Նա սկսեց ստեղծագործական գործունեությամբ զբաղվել դեռահաս տարիքում։ 16 տարեկանում սկսեց բանաստեղծություններ գրել, իսկ արդեն 17-ում՝ երգեր։ 2013 թվականին մասնակցել է «Երիտասարդ արյուն»-ի քասթինգում, որի գլխավոր նպատակն էր Black Star լեյբլի հետ պայմանագրի կնքումը։ Հասել է մինչև եզրափակիչ, բայց պայմանագիրը ստացավ Natan-ը (Black Star լեյբլի արտիստ)։
2018 թվականին թողարկեց իր գլխավոր հիթերը. «Դոմոֆոն», «Մեգա» и «Մերկուրի», որոնք հայտնվել են երաժշտական հիթ շքերթների առաջին տողերում։ ինչպես նաև շոուին Օլեգը Եգոր Կրիդի հետ ձայնագրել է «Ապագա նախկին» երգը, որը հայտնվել է երաժշտական հիթ շքերթում։ Նախագծի ավարտից հետո՝ 2018 թվականի սեպտեմբերի 20-ին թողարկեց «Ոչ սիրո մասին» քնարական երգը, իսկ արդեն դեկտեմբերի 6-ին կայացավ տեսահոլովակի պրեմեիրան։
2019 թվականին թողարկեց «Տիեզերք» երգը և տեսահոլովակը։ Իր խոստովանությամբ, հենց այս երգի մեջ է նա դրել իր ամբողջ հոգին և իր բոլոր երգերի մեջ համարում է ամենակարևորը։ Ինչպես նաև նույն թվականի նոյեմբերին Միշա Մարվինի հետ ( Black Star լեյբլի արտիստ) թողարկեց «Ատոմներ», որը դարձավ ՍՏՍ-ի «Լողլող մարդիկ» սերիալի սաունդթրեքը։
Ծանոթագրություններ
Կատեգորիա:Բեմական կեղծանուններ Կատեգորիա:Ուզբեկ երգիչներ
Աստերոիդների ցանկ (201501-201600)
Աստերոիդների ցանկ (201401-201500) * Աստերոիդների ցանկ * Աստերոիդների ցանկ (201601-201700)
A Piece of Americana
A Piece of Americana, The Offspring խմբի չորրորդ մինի ալբոմը։ Թողարկվել է 1998 թվականին։
Կազմ
Այն նաև նշվել է Americana երգի համար նախատեսված թռուցիկի մեջ։
Ստեղծագործությունների ցանկը
1.	"The Kids Aren't Alright" 	3:00
2.	"Pretty Fly (for a White Guy)" 	3:08
4.	"Why Don't You Get a Job?" 2:52
5.	"Feelings" 	2:52
Արտաքին հղումներ
Կատեգորիա:1998 ալբոմներ
Կոոցի
Կոոցի (Kootsi), գյուղ Էստոնիայի Վիլյանդիմաա նահանգի Սուուռե-Յաանի շրջանում։
2011 թվականի տվյալներով գյուղում բնակվում էր 58 մարդ։
Արտաքին հղումներ
Կատեգորիա:Էստոնիայի Վիլյանդիմաա նահանգի Սուուռե-Յաանի շրջանի բնակավայրեր Կատեգորիա:Էստոնիայի գյուղեր
Գոխնարի
Գոխնարի (გოხნარი), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում ։
Դիրք
Գյուղը գտնվում է ծովի մակարդակից 1620 մետր բարձրության վրա։ Շրջկենտրոն Թեթրի Ծղարոյից հեռու է 60 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 25 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Թեթրի Ծղարոյի շրջան
Պիրենեյան թերակղզի
Պիրենեյան թերակղզի (Península Ibérica, Península Ibèrica, Péninsule Ibérique, Iberiar Penintsula), կոչվում է նաև Իբերիա, տեղակայված է Եվրոպայի հարավ արևմտյան մասում և ընդգրկում է ներկայիս Իսպանիայի, Պորտուգալիայի, Ֆրանսիայի, Անդորրայի տարածքները և Մեծ Բրիտանիայի տիրապետության տակ գտնվող Ջիբրալթարը։ Այն Եվրոպայի երեք հիմնական թերակղզիներից մեկն է։ Հարավից ողողվում է Միջերկրական ծովի, արևմուտքից և հարավից՝ Ատլանտյան օվկիանոսի ջրերով, իսկ արևելքի որոշ հատվածով սահմանակցում է Եվրոպայի մյուս տարածքներին։ Այն երկրորդ մեծ թերակղզին է Եվրոպայում, որի մակերեսն է 580,000 կմ քառակուսի։
Աշխարհագրություն
Պիրենեյան թերակղզին մնացած Եվրոպայից բաժանվում է երիտասարդ Պիրենեյան լեռներով։ Հարավում թերակղզին գրեթե միանում է Աֆրիկային, որին նա նման է իր ափերի հարթ, քիչ կտրատված գծագրությամբ։ Աֆրիկայի հյուսիսում գտնվող Ատլասի լեռները կազմում են Պիրենեյան թերակղզու հարավում գտնվող երիտասարդ Անդալուզյան լեռների շարունակությունը։
Թերակղզու ամբողջ միջին մասը գրավում է Մեսետա սարահարթը, որը կազմված է հնագույն լեռնային ապարներից։
Պիրենեյան թերակղզին հարուստ է օգտակար հանածոներով։ Այստեղ կան գունավոր մետաղների հանքավայրեր, առանձնապես պղնձի հանքեր (հարավում), հազվագյուտ մետաղներ՝ վոլֆրամի և ուրանի հանքեր (արևմուտքում), սնդիկի հանքեր (հարավում), ինչպես նաև երկաթահանք և քարածուխ։
Այստեղ, որտեղ մեծ քանակությամբ տեղումներ են լինում, աճում են մշտադալար կաղնու (խցանակաղնու) անտառներ և մակվիսի (մերձափնյա մշտադալար մացառների) բարձր թփեր։ Թերակղզու ներքին մասերում տեղումներ քիչ են լինում, ձմեռը մեղմ է (+4° +5 °C), բայց երբեմն լինում են սառնամանիքներ և ձնաբուք։ Այստեղ գերակշռում են նոսր, ցածրահասակ թփուտները և չորություն սիրող խոտերը, որոնք տեղանքին տալիս են կիսաանապատային տեսք։ Հյուսիս-արևմուտքում՝ Բիսկայան ծոցի մոտերքում, կլիման ծովային է, բարեխառնից միջերկրածովայինի փոխվող։ Այստեղ տարածվում են լայնատերև (հաճարենու և կաղնու) անտառները և հյութալի խոտածածկ մարգագետինները։
Բնակչություն
Բնակչությունը բաղկացած է գլխավորապես իսպանացիներից և պորտուգալացիներից։ Բիսկայան ծոցի ափերին ապրում են բասկերը՝ թերակղզու հնագույն բնակիչների սերունդները։
Աղբյուրներ
Կատեգորիա:Եվրոպայի տարածաշրջաններ Կատեգորիա:Պիրենեյան թերակղզի
Դիմանկարների ազգային պատկերասրահ (Շվեդիա)
Շվեդիայի դիմանկարների ազգային պատկերասրահ (Statens porträttsamling, National Portrait Gallery Sweden), գեղարվեստի պատկերասրահ Շվեդիայի Մարիեֆրեդ քաղաքում գտնվող Գրիպսհոլմ ամրոցում։ Պատկերասրահի հավաքածուն ներառում է հայտնի շվեդների դիմանկարներ, որոնք հավաքվել են երկար ժամանակ։ Համարվում է աշխարհի ամենահին դիմանկարի ազգային պատկերասրահը։
Պատմություն
Դիմանկարների պատկերասրահի սկիզբը դրել է Գուստավ I Վազա թագավորը, ով սկսեց տարբեր նկարներ հավաքել նորակառույց ամրոցում։ 1548 թվականին ամրոցում կար 98 նկար, որից 23-ը՝ դիմանկար։ 1755 թվականին հավաքածուն, ըստ ամրոցի կառավարիչ Կարլ Ֆրեդրիկ Յունգմանի կազմած հավաքածուի, մեծացավ՝ հասնելով մինչև 275 դիմանկարի։ Դիմանկարների ժողովածուն պաշտոնական ճանաչում է ստացել 1822 թվականին, երբ թագավոր Կառլ XIV Յուհանը հանձնարարեց պալատական դրանիկ Ադոլֆ Լյուդվիգ Շտիրնելդին մշակել շվեդական դիմանկարների պատկերասրահի հավաքածուի սկզբունքները։ 1860-ական թվականներից ի վեր Շվեդիայի ազգային թանգարանը պատասխանատու է հավաքածուի համար ։ 2017 թվականին Ազգային դիմանկարների պատկերասրահի հավաքածուն աճեց՝ հասնելով մինչև 4600 ստեղծագործության ։
Gripsholmsföreningen ասոցիացիան նպաստում է Ազգային դիմանկարների հավաքածուի զարգացմանը՝ պարբերաբար վճարելով հայտնի շվեդների որոշ դիմանկարների համար ։
Արտաքին հղումներ
Կատեգորիա:1922 հիմնադրված թանգարաններ Կատեգորիա:1822 հիմնադրումներ Շվեդիայում Կատեգորիա:Ազգային պատկերասրահներ
Արցախի գրադարաններ
Արցախը հայ գրավոր մշակույթի ու գրչության հնագույն կենտրոններից է։ Այստեղ ստեղծվել են հազարավոր ձեռագիր մատյաններ, որոնց մի փոքր մասն է պահպանվել։ 13-րդ դարի պատմիչ Կիրակոս Գանձակեցին բազմաթիվ վկայություններ ունի Հաղպատի վանքի ընթերցասեր և ուսումնատենչ վանականների մասին, որոնք վանքի հարուստ գրադարանում ուսումնասիրում էին ձեռագիր մատյաններ ։
Անդրսահմանային գետ
Անդրսահմանային գետ, գետ, որով անցնում է պետական սահմանը։ Ըստ ժամանակակից միջազգային իրավունքի, պետության իրավունքը անդրսահմանային գետերի նկատմամբ տարածվում է մինչև գետով անցնող պետական սահմանագիծը, այսինքն՝ պետության տարածքը հաշվվում է մինչև այդ գիծը։ Որպես կանոն, նավարկելի սահմանային գետերով սահմանը որոշվում է պետական սահմանի մասին օրենքով սահմանված կարգով։
Արցախի գրադարաններ
Արցախում մինչև վերջերս գործել է 230 հանրային և մանկական գրադարան։
Անդրսահմանային գետ
Պետական սահմանների մասին օրենքներով սահմանված ռեժիմով սահմանային գետերի, լճերի, այլ ջրավազանների ջրերի՝ տվյալ երկրում ընկած մասը և այնտեղ եղած կղզիները վերահսկում են սահմանապահ զորքերը։ Արգելվում է այդ տեղանքի ափերով և սառցի վրայով տեղաշարժվելը դրա համար սահմանված ճանապարհներից, արահետներից դուրս կամ տեղաշարժման կանոնների խախտումով։ Սահմանային գետերը տնտեսական նպատակներով օգտագործելու իրավունք ունեն միայն սահմանակից պետությունները՝ մինչև սահմանագիծը։ Սահմանային ջրերից օգտվելու վերաբերյալ սովորաբար սահմանամերձ պետությունները կնքում են սահմանային համաձայնություններ։
Արցախի գրադարաններ
Գրադարաններն Արցախում
Արցախի մասին առաջին գրավոր տեղեկությունները հաղորդում է Մովսես Կաղանկատվացին՝ իր «Պատմութիւն Աղուանից աշխարհի» երկում։ Կաղանկատվացու հաղորդած տեղեկությունները գրի, գրականության, մշակույթի մասին անչափ  կարևոր են, որովհետև այդ շրջանից մեզ ոչ մի ձեռագիր մատյան չի հասել, և տեղեկություններ չունենք վաղագույն շրջանում գործած գրչության կենտրոնների վերաբերյալ։ Դժգոհելով գրավոր սկզբնաղբյուրների սակավությունից՝ Կաղանկատվացին ցավով արձանագրում է, որ դրա պատճառը անօրենների կողմից մատյանների հրկիզումն է, ինչպես նաև նրանց գտնվելու վայրի անհայտ լինելը։
Անդրսահմանային գետ
* Կատեգորիա:Պետական սահմաններ Կատեգորիա:Ծովային իրավունք Կատեգորիա:Միջազգային իրավունք
Արցախի գրադարաններ
Գրչության կենտրոններ Արցախում
Գրիչների ու ծաղկողների ստեղծած ձեռագիր մատյանները պահպանվել են վանքերին ու եկեղեցիներին կից գրատուն-գրադարաններում։ 12-16-րդ դարում Արցախում գործել է շուրջ չորս տասնյակ գրչության կենտրոն, որոնցում ստեղծվել են հարյուրից ավելի մատյաններ։
5-րդ դ. Մեսրոպ Մաշտոցն Ամարասի վանքում բացել է Արցախում առաջին դպրոցը, որին կից գործել է գրադարան ։ Հետագա դարերում օտար նվաճողների ասպատակություններից վնասվել են թե՛ վանքը, թե՛ գրադարանը, սակայն 16-րդ դ. սկսած վանքը նորից վերականգնվել է՝ վերադարձնելով գրչության, կրթության, մշակույթի կենտրոնի իր երբեմնի փառքը։ Արցախի գրչության նշանավոր կենտրոններից մեկը Հայոց Արևելից կողմանց կաթողիկոսանիստ Գանձասարն էր, որը համարվել է միջնադարյան ճարտարապետության հանրագիտարան ու մարգարիտ ։ Երկար ժամանակ դեռևս 989 թ. հիմնադրված Թարգմանչաց վանքի գրչության կենտրոնում է պահվել 1032թ. Գրիգոր Ծաղկողի հայտնի Ավետարանը, որն այդ վանքի անունով էլ կոչվել է «Թարգմանչաց»։ Ընդ որում, հնարավոր է, որ այս մատյանի նկարազարդումների մի մասն արվել է հենց Արցախում ։ Արցախի տարածքում գրչության խոշոր արհեստանոցներ են գործել նաև Խորանաշատում, Գանձակում, Շուշիում, Շամխորում, Ամարասում, Գտչավանքում, Դադիվանքում, Թաղվերսում և այլուր։ Սրա մասին հիշատակարաններից բացի հետաքրքրական տեղեկություններ են հաղորդում նաև պատմական սկզբնաղբյուրները և վիմական արձանագրությունները, որոնցից մեկն էլ Խաթրավանքում 13-րդ դարում գործող գրադարան-մատենադարանի մասին վկայող 1204թ. հայտնի վիմագրությունն է, որն այժմ պահվում է Երևանի Մեսրոպ Մաշտոցի անվան Մատենադարանում ։
Արցախում, անառիկ դիրքի, քաղաքական միանգամայն նպաստավոր հանգամանքների բերումով և տևական ժամանակ պահպանված հայկական իշխանությունների շնորհիվ ոչ միայն ստեղծվել, ընդօրինակվել ու նկարազարդվել են ձեռագիր մատյաններ, այլև պահպանվել ու փրկվել են Հայաստանի տարբեր անկյուններում ստեղծված բազմաթիվ մեծարժեք ձեռագրեր։ Հայոց տարբեր նահանգներից, նույնիսկ դրսի երկրներից, այստեղ հավաքվում էին բազմաթիվ ընտիր մատյաններ։ Արցախի իշխանները զանազան վայրերից ամեն գնով ձեռք էին բերում օտարված ու վաճառքի հանված հայոց ձեռագրերը և տեղափոխում հայրենիք։ Կիրակոս Գանձակեցին նկարագրում է, թե ինչպես են մոնղոլները քրիստոնյաներին վաճառում նրանց սուրբ գրքերը, հավելելով, թե հայ իշխանները «խնդութեամբ առեալ, ափռէին յիւրաքանչիւր գալառ, բաշխելով յեկեղեցիս և ի վանօրայս» ։ Այս կերպ հարյուրավոր ձեռագրեր են հավաքվել ու փրկվել Արցախում։ Հայ ձեռագրագիտության պատմության մեջ բացառիկ արժեք ունեցող «Վեհամոր», «Վեհափառի», «Հաղպատի», «Թարգմանչաց», «Մեծշենի» Ավետարանները և բազմաթիվ այլ ձեռագիր մատյաններ պահվել են Արցախի եկեղեցիներում ու անհատ մարդկանց մոտ՝ այսպես հասնելով մեր օրեր և հանգրվանելով Մաշտոցի անվան Մատենադարանում, Վենետիկում, Չիկագոյում և այլուր։
Գրադարանները Շուշիում
1858թ. արձանագրվում է Շուշիի գրադարանի պաշտոնական բացումը։ 1865թ. քաղաքում բացված հասարակական ընթերցարանը տեղի հանրության զարգացման ու առաջընթացի համար կարևոր նշանակություն է ունենում։ Ընթերցարաններ էին գործում նաև Շուշիի Հռիփսիմյան օրիորդաց, ռեալական դպրոցների, հասարակական ակումբին կից գրադարաններում. վերջինից օգտվում էին նաև շրջակա Քարինտակ, Շոշ գյուղերի բնակիչները։
Իսկ ավելի վաղ` 1888 թ. հունիսի 1-ից, Գանձակի նահանգապետի գրասենյակի թույլտվությամբ և հոգևոր ծխական դպրոցի ուսուցիչ Վահան Դադյանի նախաձեռնությամբ Շուշիում բացվում է մեկ այլ գրադարան-ընթերցարան, որը գտնվում էր Հայոց Հոգևոր Տեսչության տպարանին կից՝ Հասան-Ջալալյանի տանը։ Գրադարանի բաժանորդագինն էր տարեկան 5 ռուբլի, ամսական 50 կոպեկ, իսկ չանդամագրվածներն ամեն մի մուտքի դիմաց պետք է վճարեին 5 կոպեկ ։
Գրադարան-ընթերցարանները ավելի լայն կիրառություն են գտնում 19-րդ դ. առաջին կեսից սկսած, երբ ոչ միայն Շուշիում, այլև մի քանի խոշոր գյուղերում՝ Թաղավարդում, Ճարտարում, Սոսում, բացվում են  դպրոցներ։
1820-ական թթ. Շուշին դարձավ արևելահայոց և ամբողջ կովկասյան տարածաշրջանի մշակութային խոշոր կենտրոններից մեկը, որտեղ լայն թափ ստացավ կրթական-մշակութային կյանքը։
Հայոց բարեգործական ընկերության Շուշիի մասնաճյուղի գրադարանը բացվել է 1889 թ. մարտի 10-ին և գործել է ինքնուրույն կանոնադրությամբ։ Գրադարանից օգտվելը վճարովի էր, այն ուներ մշտական ընթերցողներ։ Ունեցել է ընդարձակ ընթերցասրահ, ստանում էր գրականություն և մամուլ հայերեն ու ռուսերեն։ Հարուստ գրադարան է ունեցել թեմական դպրոցը։ Գրադարանը ստեղծվել է 1859 թ. Բաղդասար Մետրոպոլիտի ջանքերով ու միջոցներով (համալրվել նաև Վենետիկի Մխիթարյանների հրատարակություններով)։ Հարուստ գրականություն է ունեցել քաղաքի ձմեռային ակումբի գրադարանը, որից օգտվել են Շուշիի բոլոր քաղաքացիները։ Հոգևոր թեմական և ռեալական դպրոցներն էլ ունեցել են հարուստ գրադարան։ 1887 թ. Դադյան եղբայրները բացել են կազմատուն, որին կից գործել են գրատուն ու գրադարան։ Գործել են նաև մի քանի գրախանութներ։
Գրադարանները ԼՂԻՄ-ում
Գրադարանների թիվը կտրուկ ավելացել է 1920-ական թթ. սկզբներին` խորհրդային կարգերի հաստատումից հետո։ 1940 թ. մարզում կար 66, 1973թ.՝ 186 մասսայական գրադարան 1,3 մլն գրքային ֆոնդով, իսկ 1985 թ.՝ 231 գրադարան 1,6 մլն գրքային ֆոնդով։ 1924 թ. բացվել է Ստեփանակերտի Մաքսիմ Գորկու անվան մարզային գրադարանը, որը հետագայում կոչվել է Մեսրոպ Մաշտոցի անունով։ Սկզբնական շրջանում ունեցել է 2.097 միավոր գրականություն, որը գրադարանին նվիրել էին Մոսկվայում ուսանող ղարաբաղցի և տեղացի ընթերցողները (2017թ. տվյալներով՝ գրքային ֆոնդ՝ 175.903 միավոր, ընթ. թիվ՝ 3253 ): Այստեղ 1957թ. գործում է երկրագիտական բաժինը, որտեղ նյութեր են հավաքվում ոչ միայն Արցախի, այլև պատմական Հայաստանի մյուս արևելյան նահանգների պատմության վերաբերյալ, կազմակերպվում են թեմատիկ ցուցահանդեսներ։ Այստեղ գործում են շրջիկ գրադարանի, միջգրադարանային բաժնույթի և այլ ծառայություններ։
Ստեփանակերտի գրադարաններ
Ստեփանակերտի Մեսրոպ Մաշտոցի անվան հանրապետական գրադարանը ստեղծվել է 1924 թվականին։ 1960 թվականին ստեղծվել է գրադարանի մատենագիտական բաժինը, որն ունի հարուստ տեղեկատու գրականություն, հանրագիտարաններ ու բառարաններ, հետագայում ստեղծվել են նաև երկրագիտական ֆոնդ ու քարտարաններ, Արցախյան ազատամարտին նվիրված թեմատիկ քարտարան։ Գրադարանը հանրապետության գրադարանների մեթոդական կենտրոնն է։
Հովհաննես Թումանյանի անվան հանրապետական մանկական գրադարանը բացվել է 1947 թ. (2017թ. տվյալներով՝ գրքային ֆոնդ՝ 49.313 միավոր, ընթ. թիվ՝ 3042 ): Պատերազմի ժամանակ գրեթե ամբողջովին ավերվելուց հետո գրադարանը տեղակայվել է Արցախի մշակույթի նախարարության պալատի առաջին հարկում, իսկ 2017 թվականից գործում է նոր շենքում։
Մուրացանի անվան քաղաքային գրադարանը հիմնվել է 1965թ., մասնաճյուղեր ունի քաղաքի տարբեր թաղամասերում։
Շուշիի կենտրոնական գրադարան
Շուշիի կենտրոնական գրադարանը  գործում է 1992 թվականի սեպտեմբերի 1-ից։ Պաշտոնական բացումը տեղի է ունեցել 1993 թվականին։ Գրադարանի կիսավեր, անմխիթար վիճակում գտնվող մասնաշենքն աշխատակիցների շնորհիվ մաքրվել է պատերազմի հետքերից, հավաքվել է որոշակի քանակությամբ գրականություն և գրադարանը իր դռներն է բացել ընթերցողների առաջ։ 2010 թվականին «Հայաստան» համահայկական հիմնադրամի աջակցությամբ գրադարանը վերանորոգվեց և կահավորվեց հիմնադրամի տրամադրած կահույքով։ Շուշիի ԿԳ-ի վերանորոգված շենքի հանդիսավոր բացումը տեղի է ունեցել 2011 թվականի մայիսի 26-ին։ Գրադարանը երկհարկանի է, կազմված մեկ հարկանի մասնաշենքերից, մետր ընդհանուր մակերեսը՝ 624 2 մետր։ Գրադարանի ֆոնդը` ավելի քան 16 500  կտոր գիրք, որը ժամանակավորապես պահ էր տրվել Մուրացանի անվան դպրոցին, վերջին տասնամյակում նկատելիորեն համալրվել է նաև նվիրատվության կարգով ձեռք բերված գրքերով՝ անհատական նվիրատվություններով, ԼՂՀ գրողների միության, Հայաստանի ազգային գրադարանի, Սիլվա Կապուտիկյանի տուն թանգարանի,  «Սիվիլիթաս» հիմնադրամի, հայաստանյան և արցախյան տարբեր պետական կառույցների տրամադրած գրքերով։
Շրջանային գրադարաններ
Մարտունու շրջանային գրադարանը բացվել է 1950-ական թթ., Հադրութի Ավետիք Իսահակյանի անվան գրադարանը հիմնվել է 1932թ., Ասկերանի շրջանային գրադարանը, որը 2004թ. անվանակոչվել է գրող Գուրգեն Գաբրիելյանի անունով։ Մարտակերտի շրջանային գրադարանը, որը 1992թ. ադրբեջանցիների զավթումից հետո խիստ վնասվել էր, իր գործունեությունը վերսկսում է 1994թ.՝ 1500 միավոր գրականությամբ։ 2014թ. տվյալներով գրադարանի ֆոնդը կազմում է մոտ 22.000 միավոր։
Շուշիի շրջանային գրադարանը ստեղծվել է 1992թ. քաղաքի հին գրադարանի տեղում, պաշտոնական բացումը տեղի է ունեցել 1993 թ.։ Քաշաթաղի շրջանի Բերձորի գրադարանը գործում է 1998 թ.-ից, Շահումյանի շրջանի Քարվաճառի գրադարանը գործում է 2004 թ.-ից։
Վնասված և կործանված գրադարաններն Արցախում
Ըստ 2009-2012 թթ. կատարված ուումնասիրությունների` անցյալ դարի 1980-ական թթ. վերջերին և 1990-ական թթ. Արցախյան ազատագրական պատերազմի շրջանում ռազմական գործողությունների հետևանքով կործանվել են հարյուրավոր գրադարաններ, իսկ գրքային ֆոնդերը ենթարկվել են թալանի կամ հրդեհվել են։ Այսպես, Հադրութի շրջանը ունեցել է 44 գրադարան՝ 245.863 միավոր ֆոնդով, դրանցից 18-ը ավերվել է։ Մարտակերտի շրջանում 60 գրադարանից՝ 1 մլն գրքային ֆոնդով,  ավերվել է 53 գրադարան։ Մինչև պատերազմը Ասկերանի շրջանում գոյություն է ունեցել 47 գրադարան՝ 275.933 ֆոնդով, այդ թվում՝ 8 ադրբեջանական, պատերազմի շրջանում ավերվել է 15-ը։ Մարտունու գրադարանը չափազանց խիստ է տուժել պատերազմի հետևանքով. 1992թ. 65,000 միավոր գրականություն ունեցող գրադարանը ենթարկվել է ուղիղ ռմբահարման, որի հետևանքով փրկվել է ընդամենը 1000 միավոր գիրք։ Նույն շրջանի Գիշի, Մուշկապատ համայնքների գրադարանները հրդեհվել են, իսկ Մսմնա համայնքի գրադարանը ամբողջովին ավերվել է, գոյություն չունի։ Ստեփանակերտի Մուրացանի անվան քաղաքային գրադարանը մինչ պատերազմը ունեցել է 110.000 միավոր գրականություն, որի մեծ մասը ոչնչացվել է հրետակոծությունից, իսկ 1992թ. Շուշիից «Գրադ կայանքից ռմբակոծվել Հովհ. Թումանյանի անվան մանկական հանրապետական գրադարանը, որը գտնվում էր քաղաքի կենտրոնական զբոսայգում։ Գրադարանի ֆոնդի 70 տոկոսը ոչնչացվել է;
Ֆլորենցիա Աբատե
Ֆլորենցիա Աբատե ((Florencia Abbate, ), արգենտինացի գրող, բանաստեղծուհի և լրագրողուհի, «Ni Una Mano» ֆեմինիստական կոալիցիայի հիմնադիրներից մեկը ։
Արցախի գրադարաններ
Վնասված և կործանված գրադարաններն Արցախում
(Բոլոր տվյալները վերցված են «Կրթությունը, մշակույթը և սպորտը Արցախում», 2006, էջ 208-214):
Հայկական նյութական և հոգևոր մշակութային արժեքների բարբարոսական ոչնչացումը Արցախով չի սահմանափակվել։ 1990թ. Ամենայն Հայոց Կաթողիկոս Վազգեն Առաջինը ԽՍՀՄ Մինիստրների խորհրդին առընթեր կրոնական գործերի խորհրդի նախագահ Յու. Խրիստորադնովին ուղղած հեռագրում գրում է. «...Իմ պարտքն եմ համարում Ձեզ հայտնելու, որ վերջին ժամանակներս հաճախակի են դարձել հայկական պատմական հուշարձանների ավերումներն ու պղծումները Ադր.ՍՍՀ-ում։ Սրտի ցավով հայտնում եմ, որ անցյալ տարվա դեկտեմբերի 25-ին ադրբեջանական ծայրահեղականները հրկիզել են Բաքու քաղաքի հայկական եկեղեցին, որի հետևանքով ոչնչացվել են հայկական արժեքավոր գրքերը, սրբապատկերները, ամբողջ կրոնական գույքը...» ։
Ֆլորենցիա Աբատե
Կենսագրություն
Ֆլորենցիան ծնվել է 1976 թվականի դեկտեմբերի 24-ին Բուենոս Այրեսում, բուրժուական ընտանիքում ։ Բուենոս Այրեսի համալսարանում սովորել է բանասիրություն և 2003 թվականին ստացել բակալավրի աստիճան։ Միևնույն ժամանակ Կանադայի և Գերմանիայի համալսարաններում վերապատրաստվել է, ինչպես նաև Բուենոս Այրեսում անցկացրել է «բանաստեղծական սեմինար»։ Աշխատել է «La Nación», «Perfil», «Página/12», «El País» հրատարակչություններում։
Արցախի գրադարաններ
Վնասված և կործանված գրադարաններն Արցախում
2011թ. տվյալներով՝ Արցախի Հանրապետությունում գործող գրադարանների թիվը 238 է, որից 12-ը՝ Ստեփանակերտում, 38-ը՝ Ասկերանում, 44-ը՝ Մարտակերտում, 43-ը՝ Մարտունիում, 27-ը՝ Հադրութում, 9-ը՝ Շուշիում, 48-ը՝ Քաշաթաղում, 17-ը՝ Շահումյանում։
2020 թ. սեպտեմբերի 27-ին բռնկված արցախյան երկրորդ պատերազմի՝ գրադարաններին պատճառված վնասները հաշվառվում են։
Ֆլորենցիա Աբատե
Կենսագրություն
2011 թվականին ստացել է Բուենոս Այրեսի համալսարանի փիլիսոփայության և գրականության ֆակուլտետի գիտությունների դոկտորի աստիճան։
Արտաքին հղումներ
Կատեգորիա:Արգենտինացի գրողներ Կատեգորիա:Արգենտինացի լրագրողներ Կատեգորիա:Արգենտինացի բանաստեղծներ Կատեգորիա:Իսպանալեզու գրողներ Կատեգորիա:Արգենտինացի ֆեմինիստներ Կատեգորիա:Բուենոս Այրեսի համալսարանի շրջանավարտներ
Արցախի գրադարաններ
Բուհական գրադարաններն Արցախում
Արցախում գործում է նաև բուհական գրադարանների լավ զարգացած ցանց։
Արցախի պետական համալսարանի բացումը տեղի է ունեցել 1992թ., համալսարանի գիտական գրադարանը ստեղծվել է 1969թ. ստեղծված նախկին մանկավարժական ինստիտուտի գրադարանի հայկական ֆոնդի հիման վրա։ Այս գրադարանի ֆոնդը ևս զգալիորեն տուժել է 1990-ականների պատերազմի հետևանքով։ Ներկայում գրադարանի ֆոնդը կազմում է 93.000 միավոր։ Արցախի պետհամալսարանի գիտական գրադարանի գրադարանային ֆոնդում պահվում են նաև 1862-1921 թթ. հրատարակված հազվագյուտ գրքեր։
Մեսրոպ Մաշտոցի անվան համալսարանի գրադարանը գործում է 1997թ.-ից։ Ֆոնդը սկզբնական շրջանում կազմել է ընդամենը 500 միավոր, իսկ ներկայում՝ 27.246 միավոր, որից 14.148՝ գիտական, տեղեկատու-մատենագիտական հրատարակություններ։
Գանձասարի Մատենադարան
Գանձասարի Մատենադարանի բացումը 2015թ. նոյեմբերին կարևոր մշակութային, պատմական նշանակություն ունեցավ։ Մատենադարանի գործունեությունը ուղղված է ոչ միայն հանրությանը հայկական գրավոր մշակութային հուշարձանները՝ ձեռագիր ու տպագիր հրատարակությունները  ներկայացնելուն, այլև գիտական հետազոտությունների արդյունավետ միջավայր ստեղծելուն։ Կենտրոնն ունի գիտական ուսումնասիրությունների բաժին և թանգարանային համալիր, որտեղ ցուցադրված են պատմական Հայաստանի Արցախ և Սյունիք նահանգներում գրչագրված 100-ից ավելի ձեռագիր մատյաններ, Արցախի պատմությանն առնչվող հազվագյուտ վավերագրերի բնագրեր ու ընդօրինակություններ, հնատիպ գրքեր, ինչպես նաև պատմական հանգամանքների բերումով Արցախի վանքերում և եկեղեցիներում այլ շրջաններից բերված կամ փրկագնված ձեռագրեր և այլ արժեքավոր նյութեր։
Գրքային ֆոնդերի շարունակական համալրումն Արցախում
Բոլոր ժամանակներում գրադարանների ու մատենադարանների՝ հաղորդակցության ու հասարակական գիտակցության ձևավորման այդ կարևոր համակարգերի, գործունեության հիմքն են կազմում գրքային ֆոնդերի  ստեղծման, պահպանման, շարունակական, թիրախային համալրման ու սպասարկման աշխատանքները, ինչը հաջողությամբ իրականացվում է Արցախի Հանրապետությունում ։
Ծանոթագրություններ
Կատեգորիա:Արցախի գրադարաններ
Վեզիմե
Բնակչությունը կազմում է 683 մարդ (2008)։ Բնակչության խտությունը՝ 51 մարդ/կմ²։ Տարածքը կազմում է 13 կմ²։ Փոստային ինդեքս՝ 14059։ Հեռախոսային կոդ՝ 0144։
Բնակչության հովանավորն է Սուրբ Մարտինո դի Տոուրսը։
Ժողովրդագրություն
Բնակչության թվաքանակի փոփոխությունները
Լիմբիատե
Լիմբիատե (Limbiate), կոմունա Իտալիայում, գտնվում է Լոմբարդիա մարզի Մոնցա և Բրիանցա գավառում։
Բնակչությունը 32 168 մարդ է (ըստ 2004 թվականի տվյալներով)։ Բնակչության միջին խտությունը՝ 2567 մարդ/կմ²։ Զբաղեցնում է 12 կմ² տարածք։ Փոստային ինդեքս՝ 20051։ Հեռախոսային կոդը՝ 02։
Կոմունայի հովանավորն է Սուրբ Գևորգը։ Տոնը նշվում է հոկտեմբերի առաջին կիրակիին հաջորդող երկուշաբթի օրը։
Կապս
Կապս, գյուղ Հայաստանի Հանրապետության Շիրակի մարզի Ախուրյանի տարածաշրջանում, մարզկենտրոն Գյումրիից 11 կմ հյուսիս-արևմուտք, Ախուրյան գետի ձախ ափին, Շիրակի դաշտում։
Հիմնադրել են Բայազետից եկածները 1820-ական թվականներին։
Բնակչություն
Կապսի բնակչության փոփոխությունը ժամանակի ընթացքում` ստորև.
Պատմամշակութային կառույցներ
Կապսում են գտնվում “Ժամ” եկեղեցին, “Սրբի սար” և “Սրբատեղ” մատուռները։
Արտաքին հղումներ
Կատեգորիա:Ախուրյանի շրջան Կատեգորիա:Շիրակի մարզի գյուղեր
Կալինիխա (գյուղ, Բոգորոդսկի գյուղխորհուրդ)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վոսկրեսենսկի շրջանի բնակավայրեր
Խաթաբալա (թերթ)
«Խաթաբալա», երգիծական շաբաթաթերթ։ Լույս է տեսել 1906-1916, 1922, 1925-1926-ին, Թիֆլիսում։ Խմբագիրներ՝ Ա. Երիցյան, Ա. Աթանասյան։ Տպագրել է ֆելիետոններ, առակներ, հանելուկներ։ Դատապարտել է սուլթանական Թուրքիայի հայաջինջ քաղաքականությունը, նպաստել՝ Անդրկովկասի ժողովուրդների բարեկամությանը։ Արձագանքել է միջազգային իրադարձություններին, Բալկանյան և Արևելքի ժողովուրդների ազատագրական պայքարին։
Արժեքավոր են համարվում Գևորգ Բաշինջաղյանի, Գ. Գրենևսկու, Գ. Երիցյանի, Ա. Միրզոյանի, Իոսիֆ Ռոտտերի և Օսկար Շմեռլինգ պատկերազարդումները։ Աշխատակցել են Ատրպետը, Մ. Բագրատունին, Կ. Մելիք-Շահնազարյանը, Գ. Լևոնյանը, Հովհաննես Թումանյանը, Ավետիք Իսահակյանը, Մ. Արազին, Ստեփան Զորյանը։
Կատեգորիա:Վրաստանի հայկական շաբաթաթերթեր Կատեգորիա:Հայկական երգիծական պարբերականներ Կատեգորիա:Պարբերականներ այբբենական կարգով
Սաննիկի (գյուղ, Սմոլենսկի շրջան)
Սաննիկի (Санники), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 263 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Լուսաղբյուր (Արագածոտնի մարզ)
Լուսաղբյուր, գյուղ Հայաստանի Արագածոտնի մարզի Աշտարակ տարածաշրջանի Արտաշավան համայնքում ։
Գյուղը գտնվում է Արտաշավան գյուղից՝ 2 կմ հյուսիս-արևմուտք, բարձրությունը ծովի մակերևույթից՝ 1780 մ։
Բնակչություն
Ըստ Հայաստանի 2001 թվականի մարդահամարի, Լուսաղբյուր համայնքի մշտական բնակչությունը 624, իսկ առկա բնակչությունը 606 հոգի է ։
Տնտեսություն
Բնակչությունը զբաղվել է անասնապահությամբ և երկրագործությամբ։
Պատմամշակութային կառույցներ
Գյուղում են գտնվում XIX դարի եկեղեցին (եկեղեցին կիսաքանդ) և XX դարի «Լուսաղբյուր» մատուռը։ Մատուռը հայտնի է հարակից մասում՝ հատակից դուրս եկող աղբյուրով, որն էլ հայտնի է իր բուժիչ ջրով։
Ըստ նախկին Լուսաղբյուր (Կոթեր, Ղոյթուր) գյուղի, որը գտնվում էր Արևմտյան Հայաստանի, էրզրումի վիլայեթի, Դերջանի գավառակում։ Կոթերն ուներ Ս. Գևորգ անունով եկեղեցի։
1940 թ - ին Լուսաղբյուրի բնակչությունը տեղափոխվելով Երևան քաղաքի Սիլիկյան թաղամաս (Երրորդ գյուղ), որից հետո գյուղն դատարկվել է։
Գյուղի հարևանությամբ է գտնվում Հայոց այբուբենի հուշարձանը։
Ծանոթագրություններ
Կատեգորիա:Արագածոտնի մարզի գյուղեր
(5731) Զևս
(5731) Զևս (Zeus), աստերոիդ ապոլոնի ընտանիքում։ Հայտնաբերվել է 1988 թվականի նոյեմբերի 4-ին Կարոլին Շումեյկերի և Յուջին Շումեյկերի կողմից Պալոմարում ։
Միջին հեռավորությունը Արեգակից կազմում է 2,263436 ա. մ., առավելագույնը մոտենում է 0,7841 ա. մ. հեռավորության վրա և հեռանում 3,7428 ա. մ., իսկ Երկրի ուղեծրին Զևս աստերոիդը նվազագույնը մոտենում է 0,0712 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1243,8 երկրային օրվա ընթացքում, իր ուղեծրով շարժվելով միջինում 0,289435 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,43° անկյուն։
Արտաքին հղումներ
Կատեգորիա:1988 թվականին հայտնաբերված աստղագիտական մարմիններ Կատեգորիա:Կարոլին Շումեյկերի կողմից հայտնաբերված աստերոիդներ Կատեգորիա:Յուջին Շումեյկերի կողմից հայտնաբերված աստերոիդներ Կատեգորիա:Ապոլոնի ընտանիքի աստերոիդներ
Կուլիկովա Բալկա
Կուլիկովա Բալկա (Куликова Балка), գյուղ Ուկրաինայի Կիրովոգրադի մարզի Նովոուկրաինկայի շրջանում։
2001 թվականի տվյալներով Կուլիկովա Բալկա գյուղում բնակվում էր 191 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Նովոուկրաինկայի շրջանի բնակավայրեր Կատեգորիա:Ուկրաինայի գյուղեր
Կոովելյա
2011 թվականի տվյալներով գյուղում բնակվում էր 78 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Սիմեռու շրջանի բնակավայրեր Կատեգորիա:Էստոնիայի գյուղեր
Կալինիխա (գյուղ, Վոսկրեսենսկի շրջան)
Կալինիխա (Калиниха), գյուղ Ռուսաստանի, Նիժնի Նովգորոդի մարզի Վոսկրեսենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վոսկրեսենսկի շրջանի բնակավայրեր
100th Window
100th Window, բրիտանական թրիփ-հոպ Massive Attack խմբի չորրորդ ստուդիական ալբոմը, թողարկվել է 2003 թվականին։
Ալբոմի մասին
Massive Attack-ի սկզբնական կազմից մինչև 100 th Window-ի ձայնագրությունը մնաց միայն Ռոբերտ Դել Նայա «3D»-ն։ Էնդրյու «Mushroom» Վուլվզը դուրս եկավ նախորդ ալբոմի (Mezzanine) ձայնագրությունից անմիջապես հետո, իսկ Գռանտ «Daddy G» Մարշալը շատ ժամանակ ծախսեց դստեր դաստիարակության համար, քան երաժշտական գործունեության մեջ։ Ռոբերտին միացավ Նեյլ Դեվիջը, և, Խորես Էնդիյի ու Շինեյդ Օ՛Կոննոռի անփոփոխ օգնությամբ 2003 թվականին ալբոմը ձայնագրվեց։ Դա եղավ խմբի առաջին ալբոմը, որի համար չոկտագործեցին էլեկտրոոնային նմուշներ։
Այոս Նիկոլաոսի մայր տաճար (Էրմուպոլիս)
Սիրոսի Այոս Նիկոլաոսի մայր տաճար (Άγιος Νικόλαος καθεδρικό), հույն ուղղափառ եկեղեցի, որը գտնվում է Հունաստանի կղզային Էրմուպոլիս քաղաքում՝ կենտրոնական դիրք գրավող Միաուլիի հրապարակում ։
100th Window
Ալբոմի մասին
Ալբոմի անունը վերցված է «The Hundredth Window: Protecting Your Privacy and Security in the Age of the Internet» գրքից։
Այոս Նիկոլաոսի մայր տաճար (Էրմուպոլիս)
Բյուզանդական ճարտարապետական ոճով կառուցված հունական եկեղեցու վառ օրինակ է։ Համարվում է Էրմուպոլիս քաղաքի մայր տաճարը։